Mișcarea surpriză de la Google: Android nu va mai fi dezvoltat public. Ce se schimbă pentru telefoanele utilizatorilor și de ce decizia a stârnit controverse
Google a anunțat că va opri dezvoltarea publică în timp real a versiunii open-source a Android, cunoscută drept AOSP (Android Open Source Project). În loc să continue colaborarea deschisă, compania va lucra complet în privat, urmând să publice codul doar după ce este gata de lansare. Mișcarea, deși prezentată drept un pas spre eficiență, a stârnit deja reacții puternice în comunitatea globală a dezvoltatorilor.